Stadion Hage Geingob Rugbystadion
Kaptein(s) Renaldo Bothma
Meeste toetse Eugene Jantjies (61)
Suidwes-Afrika 0 – 9 Britse en Ierse Leeus
Namibië 116 – 0 Madagaskar
(15 Junie 2002)
Australië 142 – 0 Namibië
Verskynings 5 (Eerste in 1999)
Beste uitslag Laaste in poel, 1999, 2003, 2007, 2011, 2015
Die Namibiese nasionale rugbyspan, ook bekend as die Welwitschias of die Biltongboere is 'n professionele nasionale rugbyspan. Hulle is 'n tweedevlakspan in Wêreldrugby se vlakstelsel en het sedert hul eerste verskyning by 'n Rugbywêreldbeker in vyf toernooie gespeel. Die span word deur die Namibiese Rugbyunie beheer. Namibië is tans 22ste op Wêreldrugby se wêreldranglys.
Namibië speel sedert die vroeë 1900's internasionale rugby. Naas die feit dat hulle al in die Wêreldbeker gespeel het, speel hulle ook jaarliks in die Afrika-beker. Tot onafhanklikheidwording in 1990 kon Namibiese spelers vir die Springbokke gekies word. Die mees onlangse Namibiese Springbok is Percy Montgomery (hy is in Walvisbaai gebore wat in 1974 Suid-Afrikaanse gebied was).
Die Namibiese Rugbyunie is in Maart 1990 opgerig en het in dieselfde maand by die Internasionale Rugbyraad aangesluit. Die span kon egter nie kwalifiseer vir die Rugbywêreldbeker in 1991 nie omdat hulle te laat onafhanklikheid verkry het. Die eerste paar jaar van die Namibiese Rugbyunie was relatief suksesvol omdat die spelers tot onlangs nog in die Curriebekerkompetisie gespeel het. 'n Hoogtepunt vir hulle was toe hulle in 1991 'n tuisreeks teen Ierland en Italië met 2–0 gewen het. In daardie jaar het die Welwitschias al 10 hul toetse gewen, insluitend vyf seges oor Zimbabwe en een teen Portugal in Lissabon. Een van Namibië se spelers, André Stoop, is 'n kontrak aangebied om vir die Wigan Warriors in die Engelse rugbyligatoernooi te speel.